xml version="1.0" encoding="UTF-8"?


Euroopa Liidu C 48A/24.


| | | |
| --- | --- | --- |
| | | ISSN 1725-5171 |
| Euroopa Liidu Teataja | | C 48A |
| European flag | | |
| Eestikeelne väljaanne | Teave ja teatised | 48. köide 24. veebruar 2005 |

---

| | | |
| --- | --- | --- |
| Teatis nr | Sisukord | Lehekülg |
| | III   Teatised | |
| | Euroopa Parlament | |
| 2005/C 048A/1 | [Töölevõtmise teadaanne nr PE/92/S — Direktor (kategooria A\*/AD 14) — Suhted fraktsioonidega](http://publications.europa.eu/resource/uriserv/OJ.CA.2005.048.01.0001.01.EST.xhtml) | [1](#CA2005048ET.01000101.doc) |
| | | |

| | |
| --- | --- |
| ET | |

---

III Teatised

Euroopa Parlament

| | | | |
| --- | --- | --- | --- |
| 24.2.2005 | ET | Euroopa Liidu Teataja | CA 48/1 |

---

TÖÖLEVÕTMISE TEADAANNE nr PE/92/S

DIREKTOR

(kategooria A\*/AD 14)

SUHTED FRAKTSIOONIDEGA

(2005/C 48 A/01)

1.   VABA AMETIKOHT

Euroopa Parlamendi president otsustas vastavalt personalieeskirjade artikli 29 lõikele 2 Euroopa Parlamendi peasekretariaadi juurde luua direktori ametikoha (kategooria A\*/AD, aste 14).

Nimetatud valikumenetlus, mille eesmärk on ametisse nimetava asutuse valikuvõimaluste suurendamine, toimub paralleelselt ametikohtade täitmise sisemenetlusega.

Töölevõtmine toimub kategoorias A\*14.[(1)](#ntr1-CA2005048ET.01000101-E0001) Põhipalk on 11 579,04 eurot kuus. Põhipalgale, millelt tuleb maksta ühenduse maks, kuid mis on vabastatud riiklikest maksudest, võivad vastavalt personalieeskirjades toodud tingimustele lisanduda teatud hüvitused.

Kandidaatide tähelepanu juhitakse asjaolule, et nimetatud ametikoha puhul kohaldatakse Euroopa Parlamendi juhatuse poolt 21. märtsil 2004. aastal vastu võetud ametnike liikuvust puudutavat korda.

Nimetatud ametikohal nõutakse sagedasi lähetusi Euroopa Parlamendi töökohtadesse, kättesaadavust ning sagedasi sise- ja väliskontakte ning kontakte Euroopa Parlamendi liikmetega.

2.   TÖÖKOHT

Brüssel. Nimetatud ametikoht võidakse üle viia ühte kahest teisest Euroopa Parlamendi töökohast.

3.   VÕRDSED VÕIMALUSED

Euroopa Parlament rakendab võrdsete võimaluste poliitikat ning julgustab nii kvalifitseeritud naiste kui meeste kandideerimist, välistades igasuguse diskrimineerimise.

4.   TÖÖÜLESANDED

Kõrgetasemelise ametniku kohustuste hulka kuuluvad vastavalt parlamendi juhatuse ja peasekretäri suunistele ja otsustele järgmised ülesanded:

| | |
| --- | --- |
| — | peasekretäri ja kõikide fraktsioonide vaheliste suhete koordineerimine, eriti fraktsioonidele antud haldus- ja tehniliste vahendite osas; |

| | |
| --- | --- |
| — | peasekretäri assisteerimine kõikidele parlamendiliikmetele, kaasa arvatud fraktsioonilise kuuluvuseta parlamendiliikmetele eraldatavate vahendite osas; |

| | |
| --- | --- |
| — | osalemine fraktsioonide poliitiliste algatuste ja parlamenditöö koordineerimisel ja järelevalve teostamisel; |

| | |
| --- | --- |
| — | teiste Euroopa ühenduste töötajate puhul kehtiva korra kohaldamise tagamine fraktsioonide töötajatele; nimetatud töötajate, kaasa arvatud fraktsioonidesse saadetud ametnike karjääri planeerimisega seotud küsimuste järelevalve teostamine; |

| | |
| --- | --- |
| — | fraktsioonide koosolekute korraldamise eeskirja käsitlevate esimeeste konverentsi otsuste ettevalmistamine ning nimetatud eeskirja järelevalve teostamine; |

| | |
| --- | --- |
| — | osalemine fraktsioonide finantseeskirjaga seotud küsimustes ja nimetatud eeskirja kohaldamise järelevalve teostamine; |

| | |
| --- | --- |
| — | esimeeste konverentsi poolt võetud intergruppe puudutavate otsuste rakendamise tagamine; |

| | |
| --- | --- |
| — | peasekretäri abistamine uute parlamendiliikmete vastuvõtmise korraldamisel; |

| | |
| --- | --- |
| — | peasekretäri nõudel täitma institutsiooni ja fraktsioonide poliitiliste tegevustega seotud eriülesandeid. |

5.   TÖÖLEVÕTU TINGIMUSED

Käesolev valikumenetlus on avatud kandidaatidele, kes kandidatuuride esitamise tähtajal täidavad järgmisi tingimusi.

| | | | | | | | | | |
| --- | --- | --- | --- | --- | --- | --- | --- | --- | --- |
| a) | Üldtingimused Vastavalt personalieeskirjade artiklile 28 peab kandidaat | | | | --- | --- | | — | olema mõne Euroopa Liidu liikmesriigi kodanik; | | | | | --- | --- | | — | omama kõiki kodanikuõigusi; | | | | | --- | --- | | — | olema täitnud kõik kaitseväeteenistuse seadusega ettenähtud kohustused; | | | | | --- | --- | | — | olema valmis täitma nimetatud ülesandeid vajaliku kohusetundlikkusega. | |

| | | | | | | | | | | | | | | | | | | | | | | | | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| b) | Eritingimused | | | | | | | | --- | --- | --- | --- | --- | --- | | i) | Kvalifikatsioonid, diplomid ja nõutav töökogemus | | | | --- | --- | | — | Diplomiga tõestatud haridus, mille tase vastab täielikule ülikooliharidusele, mille tavakestus on neli aastat või rohkem või diplomiga tõestatud haridus, mille tase vastab täielikule ülikooliharidusele ning vähemalt üheaastane vastav töökogemus,[(2)](#ntr2-CA2005048ET.01000101-E0002) kui nimetatud hariduse tavakestus on vähemalt kolm aastat. | | | | | --- | --- | | — | Vähemalt viieteistkümne aasta pikkune täiskohaga töökogemus pärast esimeses taandes nimetatud kvalifikatsioonide omandamist, sellest vähemalt kaheksa aastat juhtival ametikohal. | | | | | | | | | | | | | | | | | | | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | ii) | Nõutavad teadmised | | | | --- | --- | | — | Head üldteadmised Euroopa teemadel; | | | | | --- | --- | | — | head teadmised sisemistest, riiklikest ja rahvusvahelistest poliitikaküsimustest; | | | | | --- | --- | | — | institutsioonides kõrvuti eksisteerivate kultuuride mõistmine; | | | | | --- | --- | | — | teadmised tegevusvaldkonnaga seotud haldusmenetluste kohta; | | | | | --- | --- | | — | erinevate juhtimismeetodite tundmine; | | | | | --- | --- | | — | väga head administratiivsed teadmised (muuhulgas inimressursside, halduse, eelarve ja majanduse valdkondades); | | | | | --- | --- | | — | süvateadmised ühes Euroopa Liidu ametlikus keeles[(3)](#ntr3-CA2005048ET.01000101-E0003) ja ühe teise ametliku keele hea tundmine; praktilistel kaalutlustel on mitme Euroopa Liidu keele tundmine soovitatav, eriti inglise ja/või prantsuse keele hea tundmine. | | | | | | | | | | | | | | | | | | --- | --- | --- | --- | --- | --- | --- | --- | --- | --- | --- | --- | --- | --- | | iii) | Nõutavad omadused | | | | --- | --- | | — | Strateegiline mõtlemine; | | | | | --- | --- | | — | oskus end kirjalikult väljendada; | | | | | --- | --- | | — | teovõimelisus; | | | | | --- | --- | | — | täpsus; | | | | | --- | --- | | — | suhtlemisoskus; | | | | | --- | --- | | — | juhtimisvõime. | | |

6.   VALIKUMENETLUS

Selleks, et ametisse nimetavat asutust valiku tegemisel abistada, koostab kõrgete ametnike ametisse nimetamise konsultatiivkomitee kandidaatide nimekirja ja esitab juhatusele nende kandidaatide nimed, keda ta soovitab vestlusele kutsuda. Juhatus teeb lõpliku otsuse vestlusele kutsutavate isikute osas, seejärel viib komitee läbi vestlused ja esitab oma lõpliku aruande juhatusele, et see saaks otsuse vastu võtta. Enne otsuse langetamist võib juhatus kandidaate täiendavalt kuulata.

7.   KANDIDATUURIDE ESITAMINE

Kandidaatidel palutakse oma kandideerimisavaldus koos käesolevale Euroopa Liidu Teatajale lisatud nõuetekohaselt täidetud elulookirjeldusega saata järgnevale aadressile (ümbrikule märkida “Töölevõtmise teadaanne PE/92/S”):

| |
| --- |
| Parlement européen |
| Monsieur le Secrétaire Général |
| Bâtiment Konrad Adenauer |
| L-2929 Luxembourg |

Kandideerimisavaldus tuleb saata tähitud postiga hiljemalt 10. märtsil 2005. aastal, arvesse läheb postitempli kuupäev.

Vestlusele kutsutud kandidaatide tähelepanu
[(4)](#ntr4-CA2005048ET.01000101-E0004)
juhime asjaolule, et nad peavad vestluse kuupäevaks esitama oma haridust, töökogemust ja praeguseid tööülesandeid tõendavad dokumendid ärakirjadena, sest kandidaatidele ei tagastata ühtegi eelpoolnimetatud dokumentidest.

---

[(1)](#ntc1-CA2005048ET.01000101-E0001)   Ametniku kategooria määratakse vastavalt personalieeskirjade artiklile 32 (vt kodulehekülge http://europa.eu.int/comm/dgs/personnel\_administration/statut/tocen100.pdf).

[(2)](#ntc2-CA2005048ET.01000101-E0002)   Nimetatud tööaastat ei arvestata teises taandes nõutava töökogemuse hulka.

[(3)](#ntc3-CA2005048ET.01000101-E0003)   Euroopa Liidu ametlikud keeled on hispaania, tšehhi, taani, saksa, eesti, kreeka, inglise, prantsuse, itaalia, läti, leedu, ungari, malta, hollandi, poola, portugali, slovaki, sloveenia, soome ja rootsi keel.

[(4)](#ntc4-CA2005048ET.01000101-E0004)  See ei kehti kandidaatide puhul, kes kandidatuuride esitamise tähtajal juba töötavad Euroopa Parlamendis.

---

![Image](http://publications.europa.eu/resource/uriserv/OJ.CA.2005.048.FULL.EST.xhtml.CA2005048ET.01000102.tif.jpg)

![Image](http://publications.europa.eu/resource/uriserv/OJ.CA.2005.048.FULL.EST.xhtml.CA2005048ET.01000201.tif.jpg)

![Image](http://publications.europa.eu/resource/uriserv/OJ.CA.2005.048.FULL.EST.xhtml.CA2005048ET.01000301.tif.jpg)

![Image](http://publications.europa.eu/resource/uriserv/OJ.CA.2005.048.FULL.EST.xhtml.CA2005048ET.01000401.tif.jpg)

---